स्टार प्लस के सबसे पॉपुलर टीवी शो ये रिश्ता क्या कहलाता है में इन द‍िनों कार्त‍िक-नायरा की जिंदगी में आये जबरदस्त ट्विस्ट को दर्शक बेहद पसंद कर रहे हैं. शो में कार्त‍िक-नायरा के तलाक के बाद दोनों के बीच के प्यार को काफी पसंद किया जा रहा है और इसलिए शो टीआरपी में नंबर 2 के पायदान पर है. जहां शो में कुछ दिनों पहले ही कार्तिक-नायरा के बीच तलाक वाला ट्विस्ट आया था जिससे दर्शक थोड़े मायूस हो गए थे. वहीं 'ये रिश्ता..' के मेकर्स ने शो को नंबर 1 बनाने के लिए वापस कार्त‍िक-नायरा को करीब लाने के लिए स्टोरीलाइन में बदलाव किया है.'ये रिश्ता..' में आए नए ट्विस्ट के बाद अब शो में खूब सारा ड्रामा होने वाला है. ये भी खबर आई है कि कार्तिक-नायरा की वापस शादी करवाने के लिए नया ट्विस्ट आने वाला है. इस बार कार्तिक-नायरा परिवार वालों को ये बताने वाले हैं कि वो द‍िल से आज भी एक-दूसरे से जुड़े हैं.